ประกาศกรมสวัสดิการและคุ้มครองแรงงาน

เรื่อง กำหนดแบบและวิธีการส่งผลการตรวจสุขภาพของลูกจ้างที่ผิดปกติหรือที่มีอาการ

หรือเจ็บป่วยเนื่องจากการทำงาน การให้การรักษาพยาบาล และการป้องกันแก้ไข

\_\_\_\_\_\_\_\_\_\_\_\_\_\_\_\_\_\_\_\_\_\_\_

 โดยที่กฎกระทรวงกำหนดมาตรฐานการตรวจสุขภาพลูกจ้างซึ่งทำงานเกี่ยวกับปั จจัยเสี่ยง

พ.ศ. ๒๕๖๓ กำหนดให้นายจ้างส่งผลการตรวจสุขภาพลูกจ้างที่ผิดปกติหรือที่มีอาการหรือเจ็บป่วย

เนื่องจากการทำงาน การให้การรักษาพยาบาล และการป้องกันแก้ไขต่อพนักงานตรวจความปลอดภัย

ตามแบบและวิธีการที่อธิบดีกรมสวัสดิการและคุ้มครองแรงงาน ประกาศกำหนด

 อาศัยอำนาจตามความในข้อ ๙วรรคสอง แห่งกฎกระทรวงกำหนดมาตรฐานการตรวจ

สุขภาพลูกจ้างซึ่งทำงานเกี่ยวกับปัจจัยเสี่ยง พ.ศ. ๒๕๖๓ อธิบดีกรมสวัสดิการและคุ้มครองแรงงาน

จึงออกประกาศไว้ ดังต่อไปนี้

 ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นตันไป

 ข้อ ๒ ในประกาศนี้

 "ระบบบริการอิเล็กทรอนิกส์ " (e-service) หมายถึง ระบบรายงานผลการปฏิบัติตาม

กฎหมายความปลอดภัยในการทำงาน ผ่านทางสื่ออิเล็กทรอนิกส์ทางเว็บไซต์ของกรมสวัสดิการ

และคุ้มครองแรงงาน (https://eservice.labour.go.th)

 ข้อ ๓ ให้นายจ้างส่งผลการตรวจสุขภาพของลูกจ้างที่ผิดปกติหรือที่มีอาการหรือเจ็บป่วย

เนื่องจากการทำงาน การให้การรักษาพยาบาล และการป้องกันแก้ไขต่อพนักงานตรวจความปลอดภัย

ตามแบบ จผส. ๑ แนบท้ายประกาศนี้

 ข้อ ๔ ให้นายจ้างที่มีความประสงค์จะส่งผลการตรวจสุขภาพของลูกจ้างที่ผิดปกติหรือ

ที่มีอาการหรือเจ็บป่วยเนื่องจากการทำงาน การให้การรักษาพยาบาล และการป้องกันแก้ไขต่อพนักงาน

ตรวจความปลอดภัยทางระบบบริการอิเล็กทรอนิกส์ (e service) ลงทะเบียนเพื่อขอรับรหัสผู้ใช้งาน

และรหัสผ่านทางระบบบริการอิเล็กทรอนิกส์ (e-senvice)

 การลงทะเบียนตามวรรคหนึ่ง ไม่เป็นการตัดสิทธิของนายจ้างที่จะส่งผลการตรวจสุขภาพของลูกจ้างที่ผิดปกติหรือที่มีอาการหรือเจ็บป่วยเนื่องจากการทำงาน การให้การรักษาพยาบาล และการป้องกันแก้ไขด้วยตนเอง ทางไปรษณีย์ หรือทางโทรสาร แต่อย่างใดข้อ

 ๕ เมื่อนายจ้างได้รับรหัสผู้ใช้งาน และรหัสผ่านแล้ว นายจ้างสามารถส่งผลการตรวจสุขภาพของลูกจ้างที่ผิดปกติหรือที่มีอาการหรือเจ็บป่วยเนื่องจากการทำงาน การให้การรักษาพยาบาลและการป้องกันแก้ไขทางระบบบริการอิเล็กทรอนิกส์ (e-service)

 การดำเนินการตามวรรคหนึ่ง ให้ถือว่านายจ้างได้ส่งผลการตรวจสุขภาพของลูกจ้างที่ผิดปกติหรือที่มีอาการหรือเจ็บป่วยเนื่องจากการทำงาน การให้การรักษาพยาบาล และการป้องกันแก้ไข

ทางระบบบริการอิเล็กทรอนิกส์ (e-service) และแจ้งต่อพนักงานตรวจความปลอดภัยในวันและเวลา

ที่ปรากฏที่เครื่องคอมพิวเตอร์แม่ข่ายของกรมสวัสดิการและคุ้มครองแรงงาน

 ข้อ ๖ กรณีที่มีข้อสงสัย พนักงานตรวจความปลอดภัยมีอำนาจเรียกให้นายจ้างผู้ซึ่งส่งผล

การตรวจสุขภาพของลูกจ้างที่ผิดปกติหรือที่มีอาการหรือเจ็บป่วยเนื่องจากการทำงาน การให้การรักษาพยาบาลและการป้องกันแก้ไขทางระบบบริการอิเล็กทรอนิกส์ (e service) จัดส่งหรือแสดงข้อมูลเกี่ยวกับการส่งผลการตรวจสุขภาพของลูกจ้างที่ผิดปกติหรือที่มีอาการหรือเจ็บป่วยเนื่องจากการทำงาน

การให้การรักษาพยาบาล และการป้องกันแก้ไข เพื่อตรวจสอบต่อไป

ประกาศ ณ วันที่ ๒๔ มิถุนายน พ.ศ. ๒๕๖๔

อภิญญา สุจริตตานันท์

อธิบดีกรมสวัสดิการและคุ้มครองแรงงาน



